钦定古今图书集成/明伦汇编/氏族典/第368卷 > 《廖用贤尚友录》 > 谈俊
## 钦定古今图书集成/明伦汇编/氏族典/第368卷 > 《廖用贤尚友录》 > 谈俊

按《德清县志》：“俊字时英，明成化五年进士，授南京广
西道御史。久之，擢佥闽宪。浦城有矿贼为民害，设法
弭之。所部有疑狱，俊为终夕求其情，卒平反焉。丁内
艰，还，有同知与俊为同年，以白金致赙，却不受。再转
至江西按察副使，兵备赣州，更四川。弘治乙丑，谢归，
于后圃构亭，讽咏终日，积书教子孙，继有兴者。遇正”
德初恩例，进阶三品，年八十而卒。